ڕۆژی جیھانی بۆ بەرەنگاربوونەوەی ئیسلامۆفۆبیا

ڕۆژی جیھانی بۆ بەرەنگاربوونەوەی ئیسلامۆفۆبیا بۆنەیەکی نێودەوڵەتییە کە لەلایەن نەتەوە یەکگرتووەکانەوە لە ساڵی ٢٠٢٢ دیاری کراوە، لە ١٥ی ئازاری ھەموو ساڵێکدا لە ١٤٠ وڵاتی جیھاندا بەڕێوەدەچێت. ڕێکەوتەکە کە ١٥ی ئازارە، ھەڵبژێردرا چونکە ساڵڕۆژی ھێرشەکەی مزگەوتی کرایستچەرچە، کە تێیدا ٥١ کەس لە کاتی نوێژی ھەینیدا کوژران.

 باکگراوند 
ئیسلام دووەم گەورەترین ئایینە لە جیھاندا دوای ئایینی مەسیحی، بە ١٫٩ ملیار شوێنکەوتوو کە ٢٤٫٩٪ی دانیشتووانی جیھان دەنوێنێت. ئیسلامۆفۆبیا بریتییە لە ترس، ڕق لێبوونەوە، یان بە خراپ سەیرکردنی ئیسلام و شوێنکەوتووانی کە پێیان دەوترێت موسڵمانان.

بە درێژایی مێژوو، زۆر ڕووداوی پاکتاوی نەتەوەیی موسڵمانان لە سەرانسەری جیھاندا تۆمار کراوە، دیارترینیان جینۆسایدی چەرکاسییەکان، کۆشتارگەی سرێبرینیکا، کۆمەڵکوژی سابرا و شاتیلا، و کۆمەڵکوژییە بەردەوامەکانی ڕۆھینگیا و ئویغورەکان. ئیسلامۆفۆبیا دوای ھێرشەکانی ١١ی ئەیلوول توندتربوو لە جاران کە بووە ھۆی ناڕەحەتییەکی زۆر بۆ موسڵمانانی ئەورووپا و ئەمریکا.
وێنۆک|لە ساڵی ٢٠٢٠، لە وتارێکدا لە دیبەیتی گشتی حەفتا و پێنجەمین خولی کۆڕی گشتی نەتەوە یەکگرتووەکان، سەرۆکوەزیرانی پێشووی پاکستان، عمران خان بۆ یەکەمجار پێشنیاری ڕۆژێکی نێودەوڵەتی بۆ بەرەنگاربوونەوەی ئیسلامۆفۆبیا کرد

 ناساندنی فەرمی 
لە ١٥ی ئازاری ٢٠٢٢، کۆمەڵەی گشتی نەتەوە یەکگرتووەکان بڕیارنامەیەکی بە کۆدەنگی پەسەند کرد کە لەلایەن مونیر ئەکرەمەوە پێشکەشکرابوو، نوێنەری ھەمیشەیی پاکستان لە نەتەوە یەکگرتووەکان، بە ھاوبەشی لەگەڵ ڕێکخراوی ھاوکاری ئیسلامی کە ١٥ی ئازاری وەک 'ڕۆژی نێودەوڵەتی بۆ بەرەنگاربوونەوەی ئیسلامۆفۆبیا' ڕاگەیاند. .

 ئەمانەش ببینە 
 ڕۆژی جیھانی حیجاب

 سەرچاوەکان 

 بەستەرە دەرەکییەکان 
 ماڵپەڕی فەرمی

پۆل:ئیسلامۆفۆبیا
پۆل:ڕۆژەکانی نەتەوە یەکگرتووەکان
پۆل:ئیسلام
پۆل:پاکستان